**Zmluva o dodávke Elektrickej energie,**

**zabezpečení distribúcie elektrickej energie a prevzatí zodpovednosti za odchýlku**uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a v súlade so zákonom č. 251/2012 Z. z. o energetike a o zmene a doplnení niektorých zákonov (ďalej len „Zmluva“)

č. 06780/2021/KÚ/OSMS-XXX

**Zmluvné strany**

Názov: **Národný bezpečnostný úrad**

Sídlo: Budatínska 30, 851 06 Bratislava

Štatutárny orgán: JUDr. Roman Konečný, riaditeľ

IČO: 36061701

DIČ: 2021594245

Bankové spojenie: Štátna pokladnica

IBAN: SK04 8180 0000 0070 0063 5024

(ďalej len „**Odberateľ**")

a

Obchodné meno: .......................................................

Sídlo: .......................................................

Štatutárny orgán: .......................................................

IČO: .......................................................

IČ DPH: .......................................................

Registrácia: .......................................................

Bankové spojenie: .......................................................

IBAN: .......................................................

kontakt: .......................................................

(ďalej len „**Dodávateľ**“)

(Odberateľ a Dodávateľ spolu ďalej len „**Zmluvné strany**“)

uzatvárajú túto Zmluvu s nasledujúcim obsahom:

**Preambula**

Táto Zmluva sa uzatvára ako výsledok zadávania nadlimitnej zákazky podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) na predmet zákazky s názvom„**Dodávka zemného plynu a elektrickej energie – Časť I. dodávka elektrickej energie**“, ktorá bola vyhlásená v Úradnom vestníku Európskej únie pod číslom .......................................... a zverejnením Oznámenia o vyhlásení verejného obstarávania vo Vestníku verejného obstarávania č. .................. zo dňa .................. pod značkou ..................................... . Zmluvné strany berú na vedomie, že Odberateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**1. Predmet Zmluvy**

1. Predmetom Zmluvy je nepretržitá dodávka elektrickej energie v dohodnutom množstve, kvalite a čase, vrátane prevzatia zodpovednosti za odchýlku Odberateľa, a s tým spojené distribučné a ostatné regulované služby do odberných miest Odberateľa uvedených v Prílohe č. 1 tejto Zmluvy.
2. Miestom plnenia sú odberné miesta Odberateľa uvedené v Prílohe č. 1 tejto Zmluvy.
3. Odberateľ sa zaväzuje odoberať od Dodávateľa elektrickú energiu v dohodnutom množstve, akosti, čase a mieste podľa Prílohy č. 1 tejto Zmluvy a zaplatiť Dodávateľovi za dodanú elektrickú energiu cenu v súlade s článkom 2. tejto Zmluvy.
4. Dodávka elektrickej energie sa uskutočňuje z distribučnej siete príslušného prevádzkovateľa distribučnej sústavy (ďalej len „PDS“).
5. V prípade uzatvorenia Zmluvy na dodávku elektrickej energie s novým odberným miestom je Dodávateľ povinný zaistiť dodávky elektrickej energie aj do tohto odberného miesta, a to v súlade s príslušnými platnými všeobecne záväznými právnymi predpismi Slovenskej republiky.
6. Dodávateľ sa zaväzuje dodať Odberateľovi počas platnosti Zmluvy množstvo elektrickej energie vo výške 830,87 MWh podľa Prílohy č. 1 tejto Zmluvy.

**2. Cena a platobné podmienky**

1. Cena za predmet Zmluvy pozostáva z ceny za dodávku elektrickej energie a z ceny za prevzatie zodpovednosti za odchýlku vyjadrenej spoločne v EUR za 1 MWh *(ďalej len „****Cena****“)* vo všetkých odberných miestach Odberateľa.   
   Cena za 1 MWh bez spotrebnej dane, distribučnej služby a ostatných poplatkov je XYXY bez DPH.
2. V rámci poskytovania predmetu Zmluvy budú k Cene podľa bodu 1. tohto článku tejto Zmluvy pripočítané a fakturované aj nasledujúce sumy: spotrebná daň z elektrickej energie vo výške podľa právnych predpisov platných a účinných v čase účtovania Ceny, poplatky za distribučné služby, systémové služby a iné služby podľa cenníkov služieb príslušného PDS platných v čase poskytnutia súvisiacej služby Združenej dodávky elektrickej energie *(ďalej len „****Ostatné poplatky****“)* a daň z pridanej hodnoty vo výške podľa právnych predpisov platných a účinných v čase účtovania Ceny *(spoločne ďalej len „****Celková cena****“).*
3. Okrem Ceny podľa bodu 1. tohto článku tejto Zmluvy a ostatných poplatkov podľa bodu 2. tohto článku tejto Zmluvy (t. j. okrem Celkovej ceny), nie je Dodávateľ oprávnený účtovať Odberateľovi akékoľvek ďalšie poplatky súvisiace so Združenou dodávkou elektrickej energie podľa Zmluvy.
4. Maximálna cena za predmet Zmluvy je XXXXX € bez DPH, t. j. XXX € s DPH po dobu trvania tejto Zmluvy. Cena je konečná a zahŕňa v sebe všetky oprávnene vynaložené náklady Dodávateľa v súvislosti s plnením predmetu Zmluvy. Odberateľ nie je povinný vyčerpať finančný limit počas doby platnosti a účinnosti tejto Zmluvy v celej výške.
5. Celková cena môže byť zmenená pri zmene právnych predpisov určujúcich sadzby dane z pridanej hodnoty alebo ďalšej platby regulovanej Cenovým rozhodnutím ÚRSO, a to o rovnakú výšku, o akú bude zvýšená alebo znížená sadzba dane z pridanej hodnoty alebo ďalšie platby regulované Cenovým rozhodnutím ÚRSO.
6. Celkovú cenu je Odberateľ povinný zaplatiť Dodávateľovi mesačne alebo ročne v súlade s touto Zmluvou, a to na základe riadne vykonaného vyúčtovania Dodávateľom k poslednému dňu príslušného kalendárneho mesiaca v roku alebo k poslednému dňu príslušného roka.
7. Zmluvné strany sa môžu priebežne počas trvania Zmluvy dohodnúť na zmene fakturácie jednotlivých odberných miest.
8. Faktúry sa vystavujú spoločne za Celkovú cenu podľa bodu 2. tohto článku Zmluvy.
9. Faktúra musí obsahovať všetky náležitosti stanovené platnými daňovými a účtovnými právnymi predpismi vrátane informácie podľa zákona č. 251/2012 Z. z. o energetike a o zmene a doplnení niektorých zákonov.
10. Odberateľ elektriny sa zaväzuje uhrádzať preddavky za Celkovú cenu podľa bodu 2. tohto článku Zmluvy, pričom výška preddavkov, ich počet, termíny alebo spôsob platieb preddavkov sa môže počas trvania Zmluvy zmeniť po dohode Zmluvných strán.
11. Dodávateľ bude vystavovať Vyúčtovaciu faktúru za Celkovú cenu pre Odberateľa za odberné miesto Budatínska 32 s ročným odpočtomk poslednému dňu príslušného roka. Vo Vyúčtovacej faktúre sa odpočítajú preddavky, ktoré boli Odberateľom uhradené Dodávateľovi za príslušný rok.
12. Dodávateľ bude vystavovať Vyúčtovaciu faktúru za Celkovú cenu pre Odberateľa za odberné miesta Budatínska 30 a Brunovce s mesačným odpočtom k poslednému dňu príslušného kalendárneho mesiaca. Vo vyúčtovacej faktúre sa odpočítajú preddavky, ktoré boli Odberateľom uhradené Dodávateľovi za príslušný kalendárny mesiac.
13. Odberateľ uhradí Dodávateľovi vyfakturovaný nedoplatok v lehote splatnosti faktúry. Dodávateľ vráti Odberateľovi vyfakturovaný preplatok na účet Odberateľa v termíne do dátumu splatnosti faktúry.
14. Dodávateľ bude zasielať Odberateľovi po uplynutí zúčtovacieho obdobia vyúčtovaciu faktúru – daňový doklad za každé odberné miesto osobitne (ďalej len „faktúra“) s cenami a podmienkami v súlade s touto Zmluvou, v zmysle platnej legislatívy a v súlade so zákonom č. 222/2004 Z. z. o dani z pridanej hodnoty v znení v znení neskorších predpisov, najneskôr do 15. dňa po uplynutí zúčtovacieho obdobia, v ktorej budú zohľadnené dovtedy uhradené preddavkové platby Odberateľom pre mesačne zúčtované odberné miesta, resp. platby za opakované plnenie pre ročne zúčtované odberné miesta alebo pre odberné miesta s odpočtovým vyúčtovaním dlhším ako jeden kalendárny mesiac, pokiaľ boli do konca zúčtovacieho obdobia pripísané na účet Dodávateľa.
15. Splatnosť faktúry je 30 kalendárnych dní odo dňa jej doručenia Odberateľovi.
16. Faktúra bude obsahovať minimálne tieto údaje:
    1. označenie Dodávateľa a Odberateľa, adresy sídla, IČO, IČ DPH,
    2. označenie odberného miesta,
    3. číslo Zmluvy
    4. číslo faktúry, resp. daňového dokladu,
    5. dátum dodania a množstvo odobratej elektrickej energie, rozsah súvisiacich služieb,
    6. deň vyhotovenia, odoslania a lehotu splatnosti faktúry, zdaniteľné obdobie,
    7. jednotkovú cenu bez spotrebnej dane a DPH,
    8. celkovú fakturovanú sumu, sadzbu a výšku DPH a spotrebnej dane,
    9. podpis oprávneného zástupcu Dodávateľa,
    10. označenie peňažného ústavu a číslo účtu, na ktorý sa má fakturovaná cena platiť vo formáte IBAN.
17. Faktúra bude ďalej obsahovať povinné údaje v zmysle vyhlášky Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom.
18. V prípade, ak faktúra nebude obsahovať všetky potrebné náležitosti, Odberateľ je oprávnený vrátiť faktúru Dodávateľovi na opravu, resp. doplnenie, pričom prestane plynúť lehota splatnosti faktúry podľa bodu 15. tohto článku Zmluvy a nová lehota začne plynúť dňom doručenia opravenej, resp. doplnenej faktúry Odberateľovi.
19. Odberateľ uhradí Dodávateľovi fakturované sumy prevodným príkazom v prospech bankového účtu Dodávateľa a pod variabilným symbolom (VS) – číslom zmluvného účtu odberného miesta uvedeným na faktúre alebo Harmonograme platieb.
20. Faktúry budú zasielané formou elektronických prostriedkov na e-mailovú adresu [faktury@nbu.gov.sk](mailto:faktury@nbu.gov.sk).
21. V prípade zrušenia odberného miesta, najmä z dôvodu prevodu vlastníckych práv k odbernému miestu, odstránenia odberného miesta, demolácie, zničenia živelnou pohromou, je Odberateľ oprávnený jednostranne ukončiť zmluvný vzťah k danému odbernému miestu, a to bez nároku Dodávateľa na akúkoľvek náhradu. K ukončeniu zmluvného vzťahu k danému odbernému miestu v takomto prípade dôjde k termínu uvedenému v písomnom oznámení Odberateľa, nie však skôr než bolo takéto oznámenie doručené Dodávateľovi.

**3. Zodpovednosť za odchýlku**

1. Dodávateľ po dobu trvania tejto Zmluvy preberá voči zúčtovateľovi odchýlok zodpovednosť za všetky odchýlky Odberateľa pri dodávkach a odbere elektrickej energie na odberných miestach podľa tejto Zmluvy.
2. Dodávateľ sa týmto zaväzuje, že má uzatvorenú zmluvu o zúčtovaní odchýlok so zúčtovateľom odchýlok ako aj zmluvu o prenose elektrickej energie s prevádzkovateľom prenosovej sústavy alebo uzatvorenú zmluvu o distribúcii elektrickej energie prevádzkovateľom distribučnej sústavy v zmysle príslušných platných všeobecne záväzných právnych predpisov Slovenskej republiky.

**4. Vyhodnotenie odberu**

1. Odberateľ počas trvania tejto Zmluvy môže zmeniť počet meracích a odberných miest, a to ako zrušením aktuálnych, tak zriadením nových odberných miest.
2. Dodávateľ bude pre prípady uvedené v bode 1. tohto článku Zmluvy garantovať Odberateľovi cenu dohodnutú podľa článku 2. tejto zmluvy.
3. Dodávateľ do nového odberného miesta zaháji dodávku združených služieb najneskôr   
   do 21 dní odo dňa oznámenia zmeny odberného miesta Odberateľom Dodávateľovi,   
   na kontaktné údaje uvedené v Prílohe č. 2 tejto Zmluvy.
4. Odberateľ je povinný udávať všetky hodnoty Dodávateľovi čo najpresnejšie a dohodnuté množstvo upresňovať na požadovanú výšku podľa jemu známych skutočností.
5. Minimálny odber elektrickej energie za zmluvné obdobie je 70% zo zmluvného objemu podľa článku 1. bod 6. tejto Zmluvy.
6. V prípade, že bude skutočný odber za zmluvné obdobie nižší ako 70% zo zmluvného objemu, zaplatí Odberateľ dohodnutú zmluvnú cenu podľa článku 2. bod 2. tejto Zmluvy za každú neodobratú MWh až do výšky 70% zo zmluvného objemu.
7. Ročné množstvo odberu elektrickej energie  v maximálnom objeme do 120 % bude bez vplyvu na Celkovú Cenu.
8. V prípade odobratia väčšieho množstva elektrickej energie ako 120 % zo zmluvného objemu bude Dodávateľom Odberateľovi účtovaný poplatok 30 Eur/MWh k jednotkovej cene za každú MWh nad 120 % celkového zmluvného množstva.
9. Odberateľ informuje Dodávateľa bezodkladne o plánovaných významných zmenách, podstatných nárastoch alebo poklesoch v odbere elektrickej energie Odberateľa na kontaktné údaje uvedené v Prílohe č. 2 tejto Zmluvy.

**5. Záruka, zodpovednosť za kvalitu a škodu a reklamácie**

1. Dodávateľ sa zaväzuje, že dodávka elektrickej energie bude v kvalite zodpovedajúcej technickým podmienkam PDS, za dodržania platných všeobecne záväzných právnych predpisov Slovenskej republiky, technických podmienok a prevádzkového poriadku PDS pre každé odberné miesto.
2. Každá zo Zmluvných strán je zodpovedná za škodu, ktorá vznikne porušením jej povinností voči druhej Zmluvnej strane. Ak Dodávateľ nedodá Odberateľovi elektrickú energiu v dohodnutom množstve a kvalite podľa tejto Zmluvy do príslušného odberného miesta alebo poruší svoje povinnosti vzťahujúce sa k príslušnému odbernému miestu iným spôsobom, Odberateľ má po preukázaní rozsahu škody právo na náhradu vzniknutej škody, ak bola spôsobená Dodávateľom alebo PDS a vznikla v súvislosti s týmto nedodaním alebo v súvislosti s iným takýmto porušením povinností Dodávateľa.
3. Odberateľ je oprávnený písomne (vrátane elektronicky na emailovú adresu) reklamovať u Dodávateľa vady dodávky elektrickej energie a poskytovaných služieb, ku ktorým došlo pri realizácii tejto Zmluvy.
4. Odberateľ môže reklamáciu uplatniť na kontaktných údajoch uvedených v Prílohe č. 2 tejto Zmluvy.
5. Za uplatnenie reklamácie sa považuje deň doručenia písomnej reklamácie Dodávateľovi.
6. Ak je reklamácia uplatnená prostredníctvom e-mailu, Dodávateľ doručí potvrdenie o uplatnení reklamácie Odberateľovi ihneď. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie.
7. Dodávateľ vybaví reklamáciu v čo najkratšom čase, najneskôr však do 30 dní od uplatnenia reklamácie. Ak si prešetrenie reklamácie preukázateľne vyžaduje súčinnosť PDS alebo inej tretej strany, môže Dodávateľ predĺžiť lehotu na vybavenie reklamácie o ďalšie 3 dni. Dodávateľ doručí preukázateľným spôsobom Odberateľovi písomný doklad o vybavení reklamácie.

**6. Sankcie**

1. V prípade, že Dodávateľ nedodrží dohodnuté odberné množstvá na odbernom mieste, akosť a čas plnenia stanovený v tejto Zmluve, uhradí Odberateľovi zmluvnú pokutu vo výške 0,05 % z ceny nedodanej elektrickej energie za každý, aj začatý deň omeškania.
2. V prípade omeškania Odberateľa s úhradou faktúry, zaplatí Dodávateľovi úrok z omeškania podľa § 369 ods. 2 zákona č. 513/1991 Zb. Obchodný zákonník. Ak budú brániť Odberateľovi v plnení tejto povinnosti okolnosti vylučujúce zodpovednosť v zmysle zákona č. 513/1991 Zb. Obchodný zákonník (napr. štrajk, vojnový konflikt, živelné pohromy), Dodávateľ si neuplatní Dodávateľ voči Odberateľovi príslušný úrok z omeškania po dobu trvania okolností vylučujúcich zodpovednosť.
3. Dohodnuté sankcie povinná Zmluvná strana uhradí oprávnenej Zmluvnej strane do 30 kalendárnych dní odo dňa ich uplatnenia.
4. Dohodnuté sankcie uhradí povinná Zmluvná strana nezávisle na tom, či a v akej výške vznikne druhej Zmluvnej strane škoda. Nárok oprávnenej Zmluvnej strany na náhradu škody vo výške prevyšujúcej finančnú sankciu nie je jej zaplatením dotknutý.

**7. Ďalšie ustanovenia**

1. Zmluvné strany sa zaväzujú vzájomne spolupracovať a poskytnúť súčinnosť potrebnú   
   na plnenia vyplývajúce z tejto Zmluvy. Zmluvné strany sa ďalej zaväzujú informovať   
   sa o všetkých skutočnostiach relevantných pre riadne a včasné plnenie svojich povinností a záväzkov vyplývajúcich im z tejto Zmluvy, ako aj o skutočnostiach, ktoré by mohli zmariť alebo podstatne sťažiť ich plnenie.
2. Miestom dodania elektrickej energie sú odberné miesta Odberateľa uvedené   
   v Prílohe č. 1 tejto Zmluvy. Dodávka elektrickej energie je splnená prechodom elektrickej energie z distribučnej sústavy PDS, ku ktorej je odberné miesto Odberateľa pripojené, do odberného miesta Odberateľa, t. j. prechodom elektrickej energie cez určené meradlo spĺňajúce všetky platné technické normy a pravidlá.
3. Dodávka elektrickej energie pre všetky odberné miesta sa bude uskutočňovať odo dňa nadobudnutia účinnosti tejto zmluvy na nasledujúcich 12 mesiacov.
4. Distribúcia elektrickej energie do odberného miesta Odberateľa môže byť prerušená alebo obmedzená v prípadoch a za podmienok stanovených v zákone č. 251/2012 Z. z.   
   o energetike a o zmene a doplnení niektorých zákonov v znení neskorších predpisov   
   a v súvisiacich predpisoch.
5. Odberateľ je podľa zákona č. 251/2012 Z. z. o energetike a o zmene a doplnení niektorých zákonov v znení neskorších predpisov zodpovedný za riadny stav odberného elektrického zariadenia a za dodržiavanie predpisov na zaistenie bezpečnosti technických zariadení.
6. Dodávateľ je oprávnený požiadať PDS o prerušenie alebo obmedzenie prenosu alebo distribúcie elektrickej energie do odberného miesta Odberateľa uvedeného v Zmluve iba v súlade s touto Zmluvou. O obmedzenie alebo prerušenie dodávky môže Dodávateľ požiadať PDS, ak je Odberateľ v omeškaní s úhradou faktúry aj po dodatočnej lehote, ktorú stanovil Dodávateľ Odberateľovi v písomnej upomienke, a ktorá nesmie byť kratšia ako 21 dní od doručenia upomienky. Súčasťou upomienky musí byť aj poučenie, že dodávka elektrickej energie a súvisiace služby budú v prípade nezaplatenia prerušené. Dodávateľ v takom prípade nezodpovedá za vzniknutú škodu Odberateľa. Poplatok za opätovné pripojenie odberného miesta bude Dodávateľ účtovať v súlade s platným cenníkom služieb distribúcie príslušného PDS.
7. Zmluvné strany sa zaväzujú oznámiť si zmenu kontaktných údajov podľa Prílohy č. 2 tejto Zmluvy. Táto zmena nadobúda platnosť dňom jeho oznámenia príslušnej Zmluvnej strane.

**8. Subdodávatelia**

1. Zmluvné strany sa dohodli, že Dodávateľ je oprávnený plniť túto Zmluvu výlučne prostredníctvom subdodávateľov uvedených v Prílohe č. 3 – „Zoznam subdodávateľov“ (ďalej len „Zoznam subdodávateľov“). V takomto prípade Dodávateľ zodpovedá rovnako, akoby Zmluvu plnil sám.
2. V Prílohe č. 3 tejto Zmluvy sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
3. V prípade, že počas trvania tejto Zmluvy bude mať Dodávateľ záujem zmeniť ktorúkoľvek osobu subdodávateľa uvedenú v Zozname subdodávateľov, Zmluvné strany sa dohodli na nasledujúcom postupe: Dodávateľ písomne požiada Odberateľa o súhlas so zmenou v osobe subdodávateľa, pričom:
   1. v žiadosti uvedie identifikáciu osoby, ktorá sa má stať subdodávateľom,
   2. v žiadosti uvedie špecifikáciu časti plnenia Zmluvy, ktorá má byť realizovaná prostredníctvom navrhovanej osoby,
   3. v žiadosti uvedie termín, od ktorého má byť zmena subdodávateľa vykonaná, ktorý nesmie byť kratší ako 15 dní odo dňa doručenia tejto žiadosti Odberateľovi,
   4. v žiadosti uvedie, či s ohľadom na výšku odplaty, ktorú bude Dodávateľ platiť subdodávateľovi za ním poskytované plnenie, má subdodávateľ povinnosť zapísať sa do registra partnerov verejného sektora,
   5. k žiadosti pripojí nové navrhované znenie Zoznamu subdodávateľov   
      v minimálne 2 vyhotoveniach podpísaných Dodávateľom.
4. Odberateľ žiadosť Dodávateľa o zmenu v osobe subdodávateľa:
   1. odsúhlasí, a to zaslaním zo strany Odberateľa podpísaného Zoznamu subdodávateľov Dodávateľovi alebo
   2. odmietne, pričom v oznámení o odmietnutí žiadosti Dodávateľa uvedie dôvody odmietnutia.
5. Osoba, ktorá sa má stať subdodávateľom, sa týmto stáva podľa tejto Zmluvy zápisom do Zoznamu subdodávateľov podpísaného zo strany Odberateľa.
6. V prípade odmietnutia žiadosti Dodávateľa o zmenu v osoby subdodávateľa zo strany Odberateľa, je Dodávateľ oprávnený navrhnúť tú istú osobu ako subdodávateľa až po splnení podmienok vytknutých Odberateľom v odmietnutí žiadosti Zhotoviteľa o zmenu v osobe subdodávateľa.
7. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke tak, ako keby plnenie realizované na základe takejto zmluvy realizoval sám. Plnenie predmetu tejto Zmluvy prostredníctvom iných osôb ako osôb určených podľa tohto článku sa považuje za podstatné porušenie tejto Zmluvy zo strany Dodávateľa a zakladá právo Odberateľa na okamžité odstúpenie od Zmluvy bez poskytnutia dodatočnej lehoty na nápravu.
8. Dodávateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Dodávateľa v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov.

**9. Zánik zmluvy**

1. Táto Zmluva zaniká uplynutím času, na ktorý bola uzatvorená, dohodou Zmluvných strán alebo odstúpením od tejto Zmluvy oprávnenou Zmluvnou stranou.
2. Zmluvné strany sú oprávnené odstúpiť od tejto Zmluvy v súlade s § 344 a nasl. zákona   
   č. 513/1991 Zb. Obchodný zákonník. Odberateľ môže odstúpiť od tejto Zmluvy aj podľa čl. 8. bod 7. Zmluvy a v prípade, ak Dodávateľ opakovane zavinil neoprávnené obmedzenie alebo prerušenie distribúcie elektrickej energie Odberateľovi podľa tejto Zmluvy.
3. Dodávateľ môže odstúpiť od tejto Zmluvy aj v prípade, ak Odberateľ opakovane nezaplatil faktúru ani v dodatočnej lehote po písomnej upomienke Dodávateľa v zmysle článku 7. bod 6. tejto Zmluvy.
4. Dodávateľ berie na vedomie, že právoplatné rozhodnutie o vymazaní Dodávateľa   
   z registra partnerov verejného sektora v zmysle § 19 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov alebo uložený zákaz účasti Dodávateľa vo verejnom obstarávaní podľa   
   § 182 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov zakladá dôvod na ukončenie Zmluvy okamžitým odstúpením zo strany Odberateľa.
5. Odstúpenie od Zmluvy je účinné dňom jeho doručenia druhej Zmluvnej strane.
6. Odstúpenie od Zmluvy bez ohľadu na Zmluvnú stranu, ktorá od Zmluvy odstúpila,   
   sa nedotýka práva odstupujúcej Zmluvnej strany na zaplatenie sankcií podľa článku 6. tejto Zmluvy a náhrady škody spôsobenej porušením zmluvnej povinnosti, ani zodpovednosti za vady.

**10. Záverečné ustanovenia**

1. Táto Zmluva sa uzatvára na obdobie 12 mesiacov odo dňa nadobudnutia účinnosti Zmluvy.
2. Zmluva nadobúda účinnosť deň po dni jej zverejnenia v Centrálnom registri zmlúv vedenom Úradom vlády Slovenskej republiky.
3. Táto Zmluva môže byť menená výlučne formou písomných a očíslovaných dodatkov, podpísaných oboma Zmluvnými stranami s výnimkou čl. 8. tejto Zmluvy a Prílohy č. 2 tejto Zmluvy a v súlade s § 18 č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.
4. Zmluvné strany berú na vedomie, že Príloha č. 1 tejto Zmluvy sa môže v priebehu trvania Zmluvy v súlade s touto Zmluvou zmeniť. Uvedená možnosť zmeny sa netýka výpočtu jednotkovej ceny energie, ktorá je výsledkom verejného obstarávania. Uvedená možnosť zmeny sa uplatní v závislosti od platných cenových rozhodnutí ÚRSO na príslušný rok čerpania Zmluvy, ktorým sa stanovia ceny za distribúciu a regulované distribučné služby.
5. Práva a povinnosti Zmluvných strán, ktoré táto Zmluva výslovne neupravuje,   
   ako aj Zmluva samotná sa riadia príslušnými platnými všeobecne záväznými právnymi predpismi Slovenskej republiky, najmä zákonom č. 513/1991 Zb. Obchodný zákonník v znení neskorších predpisov zákonom č. 251/2012 Z. z. o energetike a o zmene a doplnení niektorých zákonov.
6. Ak sa niektoré ustanovenie tejto Zmluvy stane neplatným či neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú bezodkladne písomným dodatkom nahradiť neplatné alebo neúčinné ustanovenie novým ustanovením, ktoré zodpovedá pôvodne zamýšľanému účelu neplatného alebo neúčinného ustanoveniu a účelu tejto Zmluvy. Do doby uzavretia písomného dodatku platí zodpovedajúca úprava všeobecne záväzných právnych predpisov Slovenskej republiky.
7. Akékoľvek spory a nároky vyplývajúce z tejto Zmluvy alebo s ňou súvisiace sa budú riešiť predovšetkým rokovaním a dohodou Zmluvných strán v dobrej viere a s dobrým úmyslom. Zmluvné strany sa dohodli, že v prípade, ak akékoľvek spory alebo nároky vyplývajúce z tejto Zmluvy alebo s ňou súvisiace nevyriešia dohodou, rozhodne o nich vecne a miestne príslušný súd.
8. Táto Zmluva je vyhotovená v 2 originálnych rovnopisoch, pričom Dodávateľ dostane jedno (1) vyhotovenie a Odberateľ odstane jedno (1) vyhotovenie.
9. Zmluvné strany vyhlasujú, že táto Zmluva bola uzatvorená podľa ich skutočnej, vážnej a slobodnej vôle, že si zmluvu prečítali, jej obsahu porozumeli, že ustanovenia Zmluvy sú pre nich zrozumiteľné a určité a na znak súhlasu s ňou pripájajú vlastnoručné podpisy.
10. Zmluvné strany berú na vedomie povinnosť Odberateľa zverejniť túto Zmluvu podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov v Centrálnom registri zmlúv Úradu vlády Slovenskej republiky.
11. Neoddeliteľnou súčasťou tejto Zmluvy sú nasledovné prílohy:
    1. Príloha č. 1 – Odberné miesta
    2. Príloha č. 2 – Kontaktné osoby
    3. Príloha č. 3 – Zoznam subdodávateľov

V Bratislave, dňa ............................. V Bratislave, dňa .............................

Za Dodávateľa: Za Odberateľa:

........................................................ ........................................................

JUDr. Roman Konečný

riaditeľ